סמי תמימי

סמי תמימי (בערבית: سامي التميمي, תעתיק: סאמי אלתמימי; נולד בשנת 1968) הוא שף, מחבר ספרי בישול ומסעדן פלסטיני יליד מזרח ירושלים. תמימי נולד במזרח ירושלים למשפחה מוסלמית מסורתית המונה 6 אחים ואחיות ו-6 נוספים במשפחה המורחבת. אימו, נע'מה, שהייתה מקור ההשראה שלו בעיסוקיו הקולינריים, הלכה לעולמה כאשר היה בן 7. תמימי עזב את בית הספר בגיל 15. בגיל 17 החל לעבוד כשוטף כלים במסעדה במלון הר ציון בירושלים.[דרושה הבהרה] שנתיים לאחר מכן מונה שף אחראי לארוחות הבוקר במלון. בגיל 20 עבר לתל אביב, שם מונה לשף הראשי במסעדת לילית, בבעלותה של קרן הנדלר-קרמרמן ופיתח את העניין שלו בסגנון בישול המנצל חומרי גלם מקומיים, ממזג בין סוגי מטבחים שונים ומקפיד על תצוגה (ראו המטבח הקליפורני). בעקבות הצעת עבודה שקיבל עבר בשנת 1997 להתגורר בלונדון, שם עבד כשף הראשי במעדניית "בייקר אנד ספייס" (Baker & Spice), שהתמחתה במטבח הים תיכוני. שם גם פגש את יותם אוטולנגי. בשנת 2002 השניים יסדו יחד עם נועם בר את מסעדת "אוטולנגי" בשכונת נוטינג היל בלונדון. עד כה תמימי כתב ופרסם שלושה ספרי בישול שהפכו רבי-מכר ושהו ברשימת רבי-המכר של הניו יורק טיימס שבועות ארוכים. ביחד עם אוטולנגי, תמימי נמנה בין הישראלים שספריהם הם הנמכרים ביותר בחו"ל, לצד עמוס עוז ודוד גרוסמן. את הספר "אוטולנגי וסמי תמימי: ספר המתכונים" (הספר תורגם לעברית וראה אור בהוצאת כנרת בשנת 2010) ו-Jerusalem: A Cookbook כתב ביחד עם אוטולנגי. ספרו השלישי Falastin: A Cookbook יצא לאור בשנת 2020. ספריו של תמימי פורסמו באנגלית ותורגמו לעברית, צרפתית ולגרמנית. מביניהם, הספר Jerusalem: A Cookbook שכתב יחד עם אוטולנגי ויצא לאור בשנת 2012, נמכר במאות אלפי עותקים. הספר דורג במקום השני ברשימת ספרי הבישול המצליחים ביותר בארצות הברית. Ottolenghi: The Cookbook (2008) (עם יותם אוטולנגי). יצא לאור באנגלית ובצרפתית. Jerusalem: A Cookbook (2012) (עם יותם אוטולנגי). יצא לאור באנגלית ובצרפתית. Falastin: A Cookbook (2020) (עם טרה ויגלי). יצא לאור באנגלית, צרפתית וגרמנית. 2011 המסעדה NOPI זכתה בפרס Gourmet של המגזין Condé Nast Traveler בקטגוריה "חדשנות ועיצוב" 2012 המסעדה NOPI זכתה בפרס של Restaurant and Bar Design בקטגוריה "זהות" 2013 פרס James Beard בקטגוריה "ספר הבישול הבינלאומי" עבור Jerusalem: A Cookbook‏ (2012) 2013 פרס Guild of Food Writers בקטגוריה "ספרי בישול" עבור Jerusalem: A Cookbook ‏(2012) 2013 פרס Dun Gifford של Gourmand World Cookbook עבור Jerusalem: A Cookbook ‏(2012) 2013 פרס "ספר הבישול הבינלאומי" מטעם International Association of Culinary Professionals עבור Jerusalem: A Cookbook ‏(2012) 2013 פרס "ספר הבישול הטוב ביותר" מטעם Observer Food Monthly עבור Jerusalem: A Cookbook ‏(2012) תמימי מתגורר בלונדון עם בן זוגו ג'רמי קלי. הוא כותב, מצייר ומחבר שירה ערבית. סמי תמימי, ברשת החברתית פייסבוק סמי תמימי, ברשת החברתית אקס (טוויטר) סמי תמימי, ברשת החברתית אינסטגרם שיח וטעימות עם שף סמי תמימי | Asif, באתר Asif, ‏בספטמבר 2021 רונית ורד, יותם אוטולנגי וסמי תמימי (כמעט) חוזרים לירושלים, באתר הארץ, 4 בינואר 2013 Jane Kramer, The Philosopher Chef, The New Yorker, ‏1 באוקטובר 2012 Falastin: Sami Tamimi's Love Letter to Palestinian Food, Arab America, ‏2020-05-19 (באנגלית) יעל לאור‏, השפים נפרדים מקרן הנדלר-קרמרמן ז"ל, באתר וואלה, 13 באפריל 2015 ynet אוכל, אחרי 18 שנה: השף סמי תמימי מגיע לבשל בירושלים, באתר ynet, 13 באוקטובר 2021 How we met: Sami Tamimi & Yotam Ottolenghi, The Independent, ‏2013-10-03 (באנגלית) אחרי 18 שנה: השף סמי תמימי מגיע לבשל בירושלים, באתר ynet, 13 באוקטובר 2021 Madhulika Sikka, Chef Chat: We Pick The Brains Of Ottolenghi And Tamimi, NPR, ‏2 באוקטובר 2013 שרית סרדס-טרוטינו, ‏"לא הייתי מצליח ככה בארץ", באתר ‏מאקו‏, 3 ביולי 2014 ספר המתכונים יותם אוטולנגי וסמי תמימי | המגדלור. חנות לספרים ותרבות, באתר www.hamigdalor.co.il Yotam Ottolenghi, Jerusalem : a cookbook, First United States edition, Berkeley, 2012, ISBN 978-1-60774-394-1 Sami Tamimi, Falastin : a cookbook, First US edition, California, 2020, ISBN 978-0-399-58173-1 Innovation & Design Awards 2011: the winners, GOURMET (ארכיון) Restaurant and Bar Design Awards – Entry 2011/12 (ארכיון) The Guild of Food Writers – the professional association of food writers and broadcasters in the UK (ארכיון) Gourmand Awards Winners 2013 Cookbook, www.cookbookfair.com Guardian News & Media press release: Observer Food Monthly Awards announces winners for 2013, the Guardian, ‏2013-10-17 (באנגלית)